Dorsa Derakhshani
**Dorsa Derakhshani** ((forscha: درسا درخشانی) 1998-yil 15-aprelda tugʻilgan) — amerikalik shaxmatchi. U 2016-yilda ayol grossmeyster va xalqaro shaxmat ustasi unvonlariga sazovor boʻlgan.

Taʼlim
------

Derakhshani 2022-yilda „Sent-Luis universitetining Magna Cum Laude"ni tamomlagan. Hozirda u Missuri universiteti, tibbiyot fakultetiga qabul qilingan.

Faoliyati
---------

Dorsa Derakhshani 2012-yilda (U14 qizlar divizionida), 2013-yil va 2014-yilda (U16 qizlar oʻrtasida) shaxmat boʻyicha yoshlar oʻrtasidagi Osiyo chempionatida uchta oltin medalni qoʻlga kiritdi. U 2012-yil va 2014-yillarda "Osiyo Millatlar Kubogi"ning ayollar divizionida Eron terma jamoasida oʻynagan.

Derakhshani 2016-yilda FIDE murabbiyi unvoniga ham ega boʻlgan va FIDE akkreditatsiyasidan oʻtgan murabbiy hisoblanadi.

Derakhshani 2019-yil iyul oyida, Germaniyaning München shahridagi TedxTalk anjumanida maʼruzachi boʻlgan. U „TEDxYouth@München"da tinglovchilarga „Tanlash erkinligiga jiddiy yondashing" mavsusida maslahat berdi.

### Eron shaxmat federatsiyasi bilan ziddiyat

2017-yil fevral oyida, Eron shaxmat federatsiyasi Derakhshani 2017-yilgi Gibraltar shaxmat festivalida oʻynaganidan soʻng, „milliy manfaatlar" tufayli Eron terma jamoasida oʻynash yoki Erondagi har qanday turnirda ishtirok etishni taqiqlagan edi. U allaqachon Ispaniyaning vaqtinchalik rezidenti edi. Uning FIDE ustasi boʻlgan 15 yoshli ukasi Borna ham xuddi shu turnirning birinchi davrasida isroillik grossmeyster Aleksandr Xuzmanga qarshi oʻynagani uchun diskvalifikatsiya qilindi. Derakhshani bungacha bir nechta turnirlarda hijobsiz ishtirok etgan. Derakhshani OAV eʼtiboriga javoban faqat bitta intervyu berdi. U, shuningdek, 2017-yil oxirida *The New York Times* uchun maqola yozdi.

### Qoʻshma Shtatlardagi faoliyati

Taqiqlanganidan soʻng, Derakhshani Sent-Luis universitetida biologiyani tibbiy yoʻlda oʻrganish uchun joy oldi, Sent-Luis universiteti shaxmat jamoasida oʻynash uchun stipendiya yutib oldi va Sent-Luis ayol jamoasi sardorligini oldi (2019—2022-yillar). Shu sababdan, Derakhshani 2017-yilda Amerika Qoʻshma Shtatlari terma jamoasida oʻynay boshlagan. Sent-Luis shaxmat jamoasi 2017-yilgi Panamerika kollejlararo shaxmat chempionatida kumush medalni qoʻlga kiritdi. U 2018-yilda ayollar oʻrtasidagi shaxmat boʻyicha, AQSh chempionatida ishtirok etdi va oxirgi oʻrinni egalladi. 2019-yilda u Xitoyning Tyanjin shahrida boʻlib oʻtgan Butunjahon nufuzli universitet shaxmat tanlovida bronza medalini qoʻlga kiritish uchun oʻz jamoasiga hamroh boʻldi va u yakka tartibda turnirda ikkinchi oʻrinni egalladi. U 2020-yilgi ayollar oʻrtasidagi AQSh chempionatida uchinchi oʻrinni egalladi.

Derakhshanining eng yuqori reytingi 2016-yil iyul oyida 2405 ballda edi.

Manbalar
--------

1. ↑  Player transfers in 2017. FIDE.
2. ↑  *Derakhshani, Dorsa*. „Why I Left Iran to Play Chess in America" (en-US). *The New York Times* (29-dekabr 2017-yil). Qaraldi: 26-mart 2020-yil.
3. ↑  „Asian Youth Chess Championship 2012 Under 14 Girls". *www.chess-results.com*. Qaraldi: 11-sentabr 2017-yil.
4. ↑  *Banjan, Priyadarshan*. „Asian Youth Championship". *Chess News*. ChessBase (24-noyabr 2014-yil). Qaraldi: 11-sentabr 2017-yil.
5. ↑  „Asian Nations Chess Cup 2012 – Complete Lineups". *Chessdom* (17-may 2012-yil). Qaraldi: 11-sentabr 2017-yil.
6. ↑  „Chinese men crush Vietnam, Indian women beat Iran-B" (PDF). *Asian Nations Cup Bulletin*. 5-jild. 2014-05-24.
7. 1 2  Dorsa Derakhshani’s FIDE card
8. ↑  *Take your freedom of choice seriously | Dorsa Derakhshani | TEDxYouth@München* (inglizcha), qaraldi: 2019-08-25
9. ↑  Chess prodigy moves west to play hijab-free, The Australian, October 10, 2017
10. ↑  Iranian Chess Federation
11. ↑  Iran bans teenage chessplayers for „harming national interests", ChessBase, 21 February 2017
12. 1 2  *Klein.* „Ousted Iranian Player: 'My Wardrobe Should Not Be Anyone's Business!'" (en-US). *Chess.com* (28-fevral 2017-yil). Qaraldi: 26-mart 2020-yil.
13. ↑  „Saint Louis University Chess".  Saint Louis University. Qaraldi: 18-may 2020-yil.
14. ↑  Saint Louis Chess Club, Pairings & Results — 2018 Womenʼs Championship, uschesschamps.com, April 2018
15. ↑  „提示". Qaraldi: 18-may 2020-yil.
16. ↑  U.S Chess Champs 2020 — official site

Havolalar
---------

* Dorsa Derakhshani 365Chess.com
* Dorsa Derakhshani Olimpbase.org
* Powerplay Chess tomonidan qisqacha intervyu (youtube)
* Shaxmatdan tashqari — Marcus Lammersning intervyusi
* Nega men Amerikada shaxmat o‘ynash uchun Eronni tark etdim — Dorsa Deraxshanining New York Times gazetasida nashr etilgan maqolasi